《咏华林书院》
宋代·孙何

六阙旌门事若何，诸生常不绝弦歌。
鲤庭共禀诗书训，隐巷齐登俊造科。
宗族有光传孝弟，乡闾元讼化淳和。
芝兰子弟相薰习，金石交朋互切磋。
遥望楚江波迥急，却分庐阜影偏多。
题名石鼓围松桂，讲易高堂绕芰荷。
采药路从洪井出，买书船自孺亭过。
我惭已在瀛洲直，不得西山隐薜萝。

作者简介：（961—1004）蔡州汝阳人，字汉公。少识音韵，善诗文，为王禹偁所重，与丁谓齐名。太宗淳化三年进士第一。累迁右司谏。真宗朝历权户部判官、京东转运副使、判太常礼院、知制诰掌三班院。屡有建言，尝疏请将三司所辖还户部，渐复六部各司其职之制，又极论军政腐败，将帅无能及畏懦玩寇等。有《驳史通》及文集。